Ísold Wilberg Antonsdóttir og Már Gunnarsson flytja og semja lagið Jólaósk sem vann jólalagakeppni Rásar 2 í ár . Textinn fjallar um hindranir sem allir þurfa að yfirstíga einhvern tímann á lífsleiðinni og hversu mikilvægt það er að vera þakklátur fyrir það sem maður hefur og finna gleði í litlu hlutunum , sérstaklega um jólin . Stefán Örn Gunnlaugsson tekur upp lagið og spilar á öll hljóðfæri nema píanó sem Már Gunnarsson spilar á . Sigurdór Guðmundsson sér um hljóðblöndun hjá Skonrokk Studio . Már er einnig afreksmaður í íþróttum og hefur keppt fyrir Íslands hönd á heimsmeistaramóti fatlaðra í sundi og tveimur Evrópumeistaramótum . Hann gat ekki veitt viðurkenningunni móttöku því á sama tíma var hann staddur á Hótel Sögu að taka á móti verðlaunum sem íþróttamaður ársins frá íþróttasambandi fatlaðra . Már er einnig handhafi Kærleikskúlunnar í ár . Jólaósk var að lokum valið það besta . Í öðru sæti lenti Hversu fagurt væri það ? með Kristjönu Stefánsdóttur og Betlehembræður & JGG í því þriðja með lagið Einn um jólin . Um fjörutíu lög bárust í jólalagakeppnina í ár , átta lög voru valin til úrslita og gátu landsmenn kosið á milli þeirra til móts við dómnefnd Rásar 2 .